2020. gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2017.gada 5.decembra noteikumos Nr.537 „Noteikumi par portfeļgarantijām sīko (mikro), mazo un vidējo komersantu kreditēšanas veicināšanai”**

*Izdoti saskaņā ar*[*Attīstības finanšu institūcijas likuma*](https://likumi.lv/ta/id/270323-attistibas-finansu-institucijas-likums)

[*12.*](https://likumi.lv/ta/id/270323-attistibas-finansu-institucijas-likums#p12)*panta ceturto daļu*

Izdarīt Ministru kabineta 2017.gada 5.decembra noteikumos Nr.537 „Noteikumi par portfeļgarantijām sīko (mikro), mazo un vidējo komersantu kreditēšanas veicināšanai” *(Latvijas vēstnesis, 2017, 180. nr., 2018, 49. nr., 2020, 60A. nr., 2020, 74A. nr.)* šādus grozījumus:

1. Aizstāt noteikumu nosaukumā un visā noteikumu tekstā vārdu “komersants” ar vārdu “saimnieciskās darbības veicējs - juridiska persona” attiecīgajā locījumā;
2. Izteikt 5.1 punktu šādā redakcijā:

“5.1Covid-19 izraisītās krīzes seku mazināšanai sabiedrība "Altum" īsteno portfeļgarantijas programmu ar valsts budžeta finansējumu, kas nepārsniedz 25 000 000 *euro*. Minētajai programmai piemēro šo noteikumu [1.](https://likumi.lv/ta/id/293402#p1), [2.](https://likumi.lv/ta/id/293402#p2), [3.](https://likumi.lv/ta/id/293402#p3), [7.](https://likumi.lv/ta/id/293402#p7), [8.](https://likumi.lv/ta/id/293402#p8), 9., [10.1](https://likumi.lv/ta/id/293402#p10.1), [11.1](https://likumi.lv/ta/id/293402#p11.1), [12.1](https://likumi.lv/ta/id/293402#p12.1), [13.](https://likumi.lv/ta/id/293402#p13)un [14. punktu](https://likumi.lv/ta/id/293402#p14), IV¹ un V¹ nodaļu, 26., 27., 27.1, 28., 29., 30., 31., 32., 32.1 un 34. punktu, organizē atsevišķu kredītiestāžu pieteikšanos un noslēdz šo noteikumu [7.](https://likumi.lv/ta/id/293402#p7) punktā minēto līgumu.”

1. Izteikt 9.punktu šādā redakcijā:

“9. Atbalstu var saņemt, ja garantiju piešķir par šādiem finanšu pakalpojumiem:

9.1. aizdevumu investīciju veikšanai;

9.2. aizdevumu apgrozāmo līdzekļu finansēšanai, tai skaitā, aizdevumu kredītlīnijas vai kredītlimita veidā;

9.3. finanšu līzingu.”

1. Svītrot 9.1 punktu.
2. Izteikt 12.punktu šādā redakcijā:

“12. Par garantijas izsniegšanu piemēro vienreizēju garantijas prēmiju saskaņā ar kredītiestāžu atlases noteikumiem.”

1. Izteikt 32.1 punktu šādā redakcijā:

“32.1 Ja ir pārkāptas šo noteikumu prasības, ir pienākums atmaksāt sabiedrībai "Altum" visu projekta ietvaros nelikumīgi saņemto atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 bāzes punktus, no dienas, kad atbalsts tika izmaksāts atbalsta saņēmējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi.”

1. Izteikt 34.punktu šādā redakcijā:

“34. Atbalstu saskaņā ar šo noteikumu [5.1](https://likumi.lv/ta/id/293402#p5.1) punktu sniedz līdz 2021. gada 31. decembrim.”

Ministru prezidents A. K. Kariņš

Ekonomikas ministrs J.Vitenbergs

Iesniedzējs:

Ekonomikas ministrs J.Vitenbergs

Vīza:

Valsts sekretāra vietā

valsts sekretāra vietniece Zaiga Liepiņa